AQSh va Xitoy prezidentlarining rafiqalari Mishel Obama va Pen Liyuan AQShdagi milliy hayvonot bog‘ida tug‘ilgan yangi panda bolasiga ism berishdi, deb xabar bermoqda Washington Times nashri. AQSh va Xitoy prezidentlari rafiqalari ayiqchaga “qimmatbaho xazina” degan ma’noni anglatuvchi Bey Bey deb ism berishdi. Pen Liyuan tadbir davomida ikki davlat aholisini yaqinlashtirish uchun ko‘proq aloqalar yaratish kerakligini aytib o‘tdi.